钦定古今图书集成/明伦汇编/闺媛典/第297卷 > 皇清三十 > 程化龙妻周氏
## 钦定古今图书集成/明伦汇编/闺媛典/第297卷 > 皇清三十 > 程化龙妻周氏

按《滋阳县志》：周氏，程化龙妻。年十六适化龙，耕种为业，衣食不足。越六年，化龙疾笃，知不能起，嘱其妻曰：“吾殁，汝当他适。” 氏涕泣曰：“生为君家妇，死为君家鬼，何以不肖待妾耶？” 及夫殁，子方襁褓，抚养成人。以患痘疹殁，氏躬亲芟获，以给饔飧。年七十九以寿终。